రెండో రోజున కుకుర్ తీహార్ అనగా "కుక్కల పండుగ ". ముఖ్యంగా మరణానికి పుత్రులుగా నల్లని కుక్కలను chestnut రంగు కుక్కలను భావించి వాటిని పూజిస్తారు. వాటి ముఖానికి బొట్టు పెట్టి, మెడలో పూల దండలు వేసి, వాటికి మంచి ఆహారం పెట్టి పూజిస్తారు. అన్ని జంతువుల కన్న కుక్క మానవునికి అత్యంత విశ్వాస పాత్రమై నందున, మానవునికి తోడుగా ఉండి, అతని ఇంటిని కాపలా కాస్తున్నందున ఈ విధంగా వాటి ఋణం తీర్చుకోవడంగా కూడా నేపాలీ ప్రజలు భావిస్తారు. ( సాధారణంగా భారత దేశంలో ఆలయాల లోనికి కుక్కలు ప్రవేశిస్తే అపవిత్రంగా భావిస్తారు. ఆ అపవిత్రతను తొలిగించ డానికి కొన్ని శుద్ధి కార్యక్రమాలు కూడా చేస్తారు. కానీ నేపాల్ దేశంలో కాఠ్మండులోని పరమ పవిత్ర పశుపతి నాథ్ దేవాలయంలో కొందరు పూజారులు కొన్ని కుక్కలకు నొసటన పసుపు పూసి కుంకుమ బొట్లు పెట్టి, వాటి మెడలో పూల మాల వేసి ఒక స్తంభానికి కట్టి ఆ ప్రక్కనే ఒక పూజారి కూర్చొని ఉండగా నేను గమనించాను. కుక్కలు ఆలయంలో ఈ విధంగా ఉండడము చూచి ఇదేదో పవిత్రమైన కార్యమై ఉంటుందని భావించి కొంత లోతుగా పరిశీలించగా... ఆలయానికి వచ్చిన భక్తులచేత, కుక్క వద్ద ఉన్న పూజారి, కుక్కలకు పూజా కార్యక్రమం చేయించి, వారినుండి కొంత సంభావన స్వీకరించాడు. ఇది నేను స్వయంగా చూసిన విషయం. బహుశా పూజించ డానికి కుక్కలు దొరక నందున ఆలయంలో ఈవిధంగా కుక్కలను పూజించే అవకాశం కల్పించబడినదని భావించ వచ్చు. )

ఘోదయ్ జాతర
గాయ్ జాతర
కుకుర్ తీహార్
భాయి టిక